
 ROMÂNIA

JUDEŢUL TIMIŞ

COMUNA LIEBLING

Liebling, Nr. 528, Cod poștal: 307245, 
Tel: 0256/396501; Fax: 0256/396421
                              e-mail. contact@primarialiebling.ro
Nr.7099/04.11.2024
REFERAT DE APROBARE PRIMAR

la Proiectul de hotărâre  privind atribuirea de denumiri străzilor de pe teritoriul administrativ al comunei Liebling și aprobarea Nomenclatorului stradal al comunei Liebling și a satelor aparținătoare (Cerna și Iosif) județul Timiș
Având în vedere prevederile art. 453 lit. g) din Legea nr.227/08.09.2015 Codul Fiscal, cu modificările si completările ulterioare, conform carora nomenclatura stradală reprezintă lista care conține denumirile tuturor străzilor dintr-o unitate administrativ-teritorială, numerele de identificare a imobilelor pe fiecare stradă în parte, precum și titularul dreptului de proprietate al fiecărui imobil. 
Nomenclatura stradală se organizează pe fiecare localitate rurală și urbană și reprezintă evidența primară unitară care servește la atribuirea adresei domiciliului/reședinței persoanei fizice, a sediului persoanei juridice, precum si a fiecarui imobil, teren și/sau clădiri, 
De asemenea, articolul 5 din Legea cadastrului si publicitatii imobiliare nr.7/1996, republicata (3) , cu modificarile si completarile ulterioare, prevede că : 
(1) Nomenclatura stradală se aprobă prin hotărâre a consiliului local, se organizează pe fiecare localitate și reprezintă evidența primară unitară care servește la atribuirea denumirii străzii și a numărului administrativ. 
(2) Registrul electronic național al nomenclaturilor stradale reprezintă sistemul unic de referință la nivel național, în care sunt înscrise nomenclaturile stradale de la nivelul comunelor, orașelor și al municipiilor. Registrul este obligatoriu de utilizat de instituțiile și autoritățile administrației publice centrale și locale în activitatea specifică. Agenția Națională asigură instituțiilor și autorităților publice, precum și notarilor publici accesul liber și gratuit la registru. 
(3) Autoritățile administrației publice locale au obligația de a furniza și actualiza datele cu privire la nomenclatura stradală proprie din registrul electronic al nomenclaturilor stradale. 
(4) Modificarea adresei administrative a imobilului se notează în cartea funciară. Prin excepție de la prevederile art. 31 alin. (1), încheierea prin care se dispune notarea modificării adresei administrative se comunică numai la cererea persoanei interesate. 
În acest sens,  consider ca Proiectul de hotărâre este corect fundamentat, se bazează pe lege şi pe realităţile actuale, are un conţinut echilibrat şi poate fi aprobat. 
           Tinând cont de cele sus menţionate, supun dezbaterii şi aprobării Plenului Consiliului Local al comunei Liebling, județul Timiș Proiectul de hotărâre. 
                                     Primarul Comunei Liebling,

   Ioan-Gheorghe MUNTEANU
